**Telki Község**

**Polgármestere**

**Előterjesztés**

**Telki Kultúra Alapítvány**

**Közművelődési megállapodás felülvizsgálata**

**Az előterjesztés mellékletei**: 1 db

**Az előterjesztést tárgyalja**: Pénzügyi Bizottság

**Az előterjesztés elfogadása**: egyszerű többségű szavazatot igényel.

Telki község Önkormányzata 2014.december 19-én 121/2014.(XII.18.) Öh. számú határozata alapján közművelődési megállapodást kötött a Telki Kultúra Közhasznú Alapítvánnyal a törvényben, rendeletben meghatározott az önkormányzat feladatának jelölt közművelődési feladatok megvalósítására.

A közművelődési megállapodás értelmében az Alapítvány segíti az Önkormányzat törvényekben és helyi rendeletben meghatározott közművelődési, közgyűjteményi és művészeti feladatainak ellátását

**A Pajta (Faluház) és a hozzá kapcsolódó Jung-ház**

**használatáról, hasznosításáról**

A közművelődési megállapodás 11.pontja értelmében a Képviselő-testület térítésmentesen az Alapítvány rendelkezésére bocsátja, használatába adja az éves rendezvénytervben meghatározott időtartamra, a megállapodásban meghatározott feladatok ellátása érdekében, az Alapítvány kompetenciájába tartozó események lebonyolítására az Önkormányzat kizárólagos tulajdonát képező Telki, Petőfi u. 2. szám alatti Pajta (Faluház) és a hozzá kapcsolódó Jung-ház ingatlanát, a kemencével, eszközökkel, bútorokkal (padok, asztalok) együtt.

Az önkormányzat 2017.novemberében megvásárolta a Telki, Petőfi u. 4. szám alatt található ( Telki 85 hrsz ) Fáth-ház ingatlanát, épületét.

Bár az épület felújítása előreláthatóan tervezetten még a tavasz folyamán elindul javaslom, hogy az önkormányzat az újonnan megvásárolt Fáth-ház ingatlana vonatkozásában is adjon használati jogot az Alapítvány részére, és ilyen formában a közművelődési megállapodás módosítására.

Javasolom továbbá a megállapodás 12.pontjának módosítását, hogy az alapítványi támogatás elszámolása ne félévente, hanem évente történjen a könyveléstechnikai kérdések miatt.

Javaslom továbbá, hogy az önkormányzat a helyiség bérlet vonatkozásában határozza meg a bérleti díj mértékét.

Telki, 2018. január 23.

Deltai Károly

polgármester

.

**Határozati javaslat**

**Telki község**

**Önkormányzat**

**Képviselő-testülete**

**…../2015. (…...) Öh. számú**

**Határozata**

**Telki Kultúra Alapítvány**

**Közművelődési megállapodás felülvizsgálata**

1.Telki község Képviselő-testülete a Telki Kultúra Alapítvánnyal kötött Közművelődési megállapodás 11. pontját az alábbiakkal egészíti ki:

A közművelődési megállapodás 11.pontja értelmében a Képviselő-testület térítésmentesen az Alapítvány rendelkezésére bocsátja, használatába adja az éves rendezvénytervben meghatározott időtartamra, a megállapodásban meghatározott feladatok ellátása érdekében, az Alapítvány kompetenciájába tartozó események lebonyolítására az Önkormányzat kizárólagos tulajdonát képező Telki, Petőfi u. 2. szám alatti Pajta (Faluház), A Telki, Petőfi u.4. szám alatti Fáth-ház és a hozzá kapcsolódó Jung-ház ingatlanát, a kemencével, eszközökkel, bútorokkal (padok, asztalok) együtt.

2. Telki község Képviselő-testülete a Telki Kultúra Alapítvánnyal kötött Közművelődési megállapodás 12. pontját az alábbiak szerint változik:

,, Az Alapítvány köteles a támogatási cél tényleges megvalósulásáról évente az alábbiak szerint elszámolni:

1. rövid szöveges szakmai értékelő anyag készítése
2. a támogatás felhasználásának tételes bemutatása ( költségtáblázat )
3. az Önkormányzat támogatásával lebonyolított eseményekről készült propaganda-anyagból elkészült fényképfelvételekből elektronikus példány megküldése.

A Támogatott vállalja, hogy a kapott támogatással évente a Polgármesteri Hivatalnak elszámol.

Az elszámolással, beszámolóval való indokolatlan késedelem estén a Támogatott köteles a támogatási összegnek a késedelem napjától számított jegybanki alapkamat kétszeresének megfelelő kötbért megfizetni a Telki Községi Önkormányzat 11742348-15441881-00000000 számú számlájára. ,,

**Felelős:** Polgármester

**Határidő:** azonnal

**Határozati javalat**

**Telki Község Önkormányzat**

**Képviselő-testülete**

**…./2018. (II….) Önkormányzati határozat**

**A nem lakás céljára szolgáló helyiségek bérleti díjairól**

Telki község Képviselő-testülete az önkormányzat tulajdonáról és az önkormányzati vagyonnal való gazdálkodás egyes szabályairól szóló 24/2011.(11.01.) Ör. számú rendeletben foglaltaknak megfelelően a nem lakás céljára szolgáló helyiségek bérleti díjait a következők szerint állapítja meg

(A díjak az Áfa összegét, mértékét nem tartalmazzák):

I. Kategória bérleti díját köteles fizetni:

* Társadalmi szervezetek (egyesületek, alapítványok stb.),
* Gazdasági szervezetek
* Természetes személyek.

II. Kategória bérleti díját köteles fizetni:

* Telki község közművelődési, kulturális és egyéb civil életében aktívan résztvevő természetes személyek.
* Hatósági nyilvántartásba vett és Telkiben bejegyzett székhellyel rendelkező sportegyesületek és társadalmi szervezetek (egyesületek, alapítványok).

III. Kategória bérleti díját köteles fizetni:

* Hatósági nyilvántartásba vett és Telkiben bejegyzett székhellyel rendelkező sportegyesületek és társadalmi szervezetek (sportegyesület).

Az óradíjas tételeknél minden megkezdett óra egész órának minősül.

*Egyes esetekben a polgármester külön engedélyével el lehet térni a megállapított díjak mértékétől.*

I.

**Pajta - Faluház bérletének díja**

I. Kategória:

Április 15-től – Október 15-ig 10 000 Ft/óra

Október 16-tól – Április 14-ig 12 000 Ft/óra

Napi 5 óra feletti bérlés esetén 60 000 Ft/nap

II. Kategória:

Április 15-től – Október 15-ig 5 000 Ft/óra

Október 16-tól – Április 14-ig 6 000 Ft/óra

Napi 5 óra feletti bérlés esetén 30 000 Ft/nap

II.

**Fáth-ház bérletének díja**

I. Kategória:

Április 15-től – Október 15-ig 1 000 Ft/óra/helyiség

Október 16-tól – Április 14-ig 1 200 Ft/óra/helyiség

Napi 5 óra feletti bérlés esetén 5 000 Ft/nap/helyiség

II. Kategória:

Április 15-től – Október 15-ig 500 Ft/óra/helyiség

Október 16-tól – Április 14-ig 600 Ft/óra/helyiség

Napi 5 óra feletti bérlés esetén 2 500 Ft/nap/helyiség

III.

**Óvoda Aula**

I. Kategória: 2 500 Ft/óra

II. Kategória: -----------

**Foglalkoztató**

I.Kategória: 1.000 Ft/óra

A díjtételek 2018. február 20-tól lépnek hatályba.

Jelen határozat hatályba lépésével a 131 /2016. (XII.12.) Öh. számú határozatot hatályát veszti.

Felelős: polgármester, jegyző

Határidő: azonnal